钦定古今图书集成/明伦汇编/氏族典/第209卷 > 曹怀
## 钦定古今图书集成/明伦汇编/氏族典/第209卷 > 曹怀

按《无锡县志》：怀，字于德，正德十二年进士。选庶吉士，
改户科给事中。武宗将南狩，廷臣伏阙下谏者百五
十有五人，怀与焉。诏杖历吏科，迁兵科左。嘉靖初，诏
廷臣集议大礼，忤旨下诏狱，杖于廷，怀又与焉。再疏
论当事诸臣，有“五鬼刺天，五经埽地”之语。奉命稽察
甘肃仓储兵器。出守永平，调思恩，致仕。